Kuluttajaluento: Kissan aggressiivinen käyttäytyminen: Syyt, seuraukset ja ratkaisut (maksuton)
2026-04-22 19:00 - 20:30 (Europe/Helsinki) | Teams (Online), Finland
Hei kissaihminen, tule oppimaan:

Onko kissa todellisuudessa niin arvaamaton ja salaperäinen kuin tämän ajatellaan olevan?
Tuleeko kissan aggressiivinen käyttäytyminen yllätyksenä ja mitä syitä käyttäytymisen taustalla on?
Milloin ja miten kissan tunnetilanmuutokset ja aggressiivinen käyttäytyminen on ennaltaehkäistävissä?
Voiko kissa pomottaa tai alistaa sinua tai muita perheenjäseniäsi?
Eläinlääkärin näkökulma aiheeseen

Näihin kysymyksiin vastaa kissojen hyvinvointiin ja käyttäytymiseen erikoistunut eläintenkouluttaja Jenni Yli-Tainio Animal activesta sekä eläinlääkäri Elina Kiiskinen Pyynikin Eläinlääkäreiltä, Tampereelta.
Tietoiskussa pyrähdetään kissojen mielenkiintoiseen maailmaan ja kissojen tapaan viestittää.
Kissojen alkuperän ja perinnöllisten ominaisuuksien tunteminen auttaa ymmärtämään, miten kissamme kokevat ja
tuntevat sekä reagoivat arkielämämme eri tilanteisiin. Lajityypillisen käyttäytymisen ja elekielen ymmärtäminen
sujuvoittaa molemminpuolista vuorovaikutusta ja yhteistä arkea sekä lisää molemminpuolista hyvinvointia.

Luennoitsijaesittelyt:
Jenni Yli- Tainio
Jenni on kissojen käyttäytymiseen erikoistunut eläintenkouluttaja, Animal activelta.
Jenni on kissojen käyttäytymiseen ja hyvinvointiin erikoistunut eläintenkouluttaja. Jenni on suorittanut useamman eläinalan ammattitutkinnon ja jatkokouluttautunut eläintenkouluttajan erikoisammattitutkintojen parissa ongelmakäyttäytymisen hoidosta, sekä työ- ja kilpailueläin puolella.
Hän toimii Animal active nimisen yrityksen takana, yhdessä kuuden pelastus- ja löytötaustaisen kissan kanssa.
Kissojensa kanssa jaetaan niin työ, kuin vapaa-ajan hetket, sillä kissat toimivat Jennin työkavereina eläinnäyttelijöinä. Vapaa-ajalla he rakastavat rikkoa yhdessä erilaisia kissoihin liittyviä myyttejä harrastamalla erilaisia kissojen hyvinvointia tukevia asioita, kuten esimerkiksi agilityä, noseworkkia, luonnossa kulkemista, moottorikelkkailua ja kissasuppailua.
Jenni on työskennellyt monipuolisen uran erilaisissa eläinten hyvinvointia koskevissa ammateissa maatalouslomittamisesta, klinikkaeläinhoitamiseen ja eläintenkouluttamiseen.
Hänen erityisiin mielenkiinnon kohteisiin kuuluukin erilaiset eläinten käytöshaasteet ja kokonaisvaltainen hyvinvointi. Sydämen asiana Jennille on saada olla rakentamassa kissojen hyvinvointia ja arvostusta, sekä luomassa eläimille ja heidän ihmisilleen sujuvampaa yhteistä arkea.
Eläinlääkäri Elina Kiiskinen
Elina työskentelee eläinlääkärinä Pyynikin eläinlääkäreillä.
Elina on opiskellut eläinlääkäriksi Helsingin yliopistossa ja tehnyt pieneläinlääkärin töitä vuodesta 2021 alkaen. Kissoihin Elina on rakastunut töiden kautta ja kissalääketiede sekä kissapotilaat ovatkin erityisen lähellä Elinan sydäntä. Työssään Elina haluaa kiinnittää erityistä huomiota kissaystävälliseen käsittelyyn sekä kissojen yksilöllisten tarpeiden huomioimiseen.
Lisäkoulutuksena Elina on suorittanut ISFM:n ja CVE:n järjestämän kahden vuoden lisäkoulutuksen kissojen sairauksiin liittyen sekä Cat Friendly Veterinary Professional -kurssin.
Vapaa-ajallaan Elinan voi tavata kuntosalilla, lenkkipoluilla kahden koiran (ja vauvan) kanssa tai haaveilemasta paratiisirannoista.
Lisätiedot:
Luento on maksuton, eikä siitä tehdä tallennetta. Kysymykset: laura@myylearning.fi
Luennon mahdollistaa Pyynikin Eläinlääkärit – Lempeää hoitoa, parhaalle ystävällesi.
Pyynikin eläinlääkärit on täysin kotimainen, itsenäinen pienyritys. Haluamme hoitaa jokaista potilasta, kuin omaamme. Eläinrakkaat ammattilaisemme huolehtivat lemmikistäsi terveyden- ja sairaudenhoidon osalta.
Ilmoittaudu 21.4. mennessä. Tervetuloa mukaan.
